На основу члана 54. Закона о државним службеницима („Службени гласник РС“, бр. 79/05, 81/05 – исправка, 83/05 – исправка, 64/07, 67/07 – исправка, 116/08, 104/09, 99/14, 97/14, 94/17, 95/18, 157/20, 142/22, 13/2025 - одлука УС и 19/2025), члана 9. став 1. Уредбе о интерном и јавном конкурсу за попуњавање радних места у државним органима („Службени гласник РС“, бр. 2/19 и 67/21) и Закључка Комисије за давање сагласности за ново запошљавање и додатно радно ангажовање код корисника јавних средстава 51 Број: 112-10185/2024 од 30. октобра 2024. године, Центар за истраживање несрећа у саобраћају оглашава

 **ЈАВНИ КОНКУРС ЗА ПОПУЊАВАЊЕ ИЗВРШИЛАЧКИХ РАДНИХ МЕСТА У ЦЕНТРУ ЗА ИСТРАЖИВАЊЕ НЕСРЕЋА У САОБРАЋАЈУ**

 **I Орган у коме се попуњавају радна места:** Центар за истраживање несрећа у саобраћају, Немањина 11, Београд.

**II Радна места које се попуњавају:**

**1. Радно место за подршку пословима истраживања несрећа у ваздушном саобраћају, Сектор за истраживање несрећа у ваздушном саобраћају,**  звање млађи саветник – 1 извршилац.

**Опис посла:** Пружа стручну подршку у поступку истраживања и анализе узрока несрећа у ваздушном саобраћају; прикупља информације о незгодама ваздухоплова и догађајима у ваздушном саобраћају и пружа стручну подршку у припреми анализа од интереса за безбедност ваздушног саобраћаја; учествује у припреми службених саопштења о несрећама и сарадњи с надлежним органима и организацијама у пословима из надлежности Сектора; пружа стручну подршку у поступку приступања Европској мрежи тела за безбедносна истраживања и праћења међународних прописа; учествује у праћењу безбедносних препорука које је издао Центар и безбедносних препорука које се односе на правна и физичка лица на територији Републике Србије издате од стране надлежних органа других држава са директном комуникацијом са лицима на која се препоруке односе; учествује у изради анализа и извештаја из надлежности Сектора; врши прикупљање и евидентирање у базе података из надлежности Сектора; сарађује са надлежним органима за истраживање несрећа у ваздушном саобраћају заинтересованих држава ради размењивања података о удесима и озбиљним незгодама из базе података; пружа подршку у планирању материјално техничких-средстава и опреме за обављање послова истраживања несрећа у ваздушном саобраћају и обавља и друге послове по налогу помоћника Главног истражитеља и Главног истражитеља - директора.

**Услови:** Стечено високо образовање из научне односно стручне области саобраћајно инжењерство или из научне односно стручне области машинско инжењерство на основним академским студијама у обиму од најмање 240 ЕСПБ бодова, мастер академским студијама, специјалистичким академским студијама, специјалистичким струковним студијама, односно на основним студијама у трајању од најмање четири године или специјалистичким студијама на факултету; положен државни стручни испит; најмање једну годину радног искуства у струци, односно најмање једна година радног искуства у ваздухопловству, или најмање пет година радног стажа у државним органима, као и потребне компетенције за рад на радном месту.

**2. Радно место за координацију истраживања и анализу несрећа у железничком саобраћају, Сектор за истраживање несрећа у железничком саобраћају,**  звање виши саветник – 1 извршилац.

**Опис посла:** Обавља најсложеније истражне и управно-надзорне послове у вези са утврђивањем узрока несрећа возова у складу с важећим прописима и међународним стандардима; израђује Информације, Нацрте коначних извештаја, Коначне извештаје о свакој појединачној несрећи, Годишње извештаје о спроведеним истрагама, датим безбедносним мерама и пропорукама и Годишње извештаје о раду Центра; израђује извештаје о процени стања безбедности железничког саобраћаја у сарадњи са другим субјектима и предлоге за одговарајући ниво мера безбедности на основу процењеног нивоа опасности; учествује у предлагању политика из делокруга Центра, припрема документа и предлаже мере и поступке ради унапређења истраживања несрећа у железничком саобраћају у Републици Србији а у складу са потребама железничког саобраћаја и међународном препорученом праксом; организује послове у поступку утврђивања чињеница и околности под којима се догодила несрећа воза, прати и анализира узроке несрећа и предлаже мере за спречавање несрећа, припрема службена саопштења о несрећама и предлаже листу стручних лица за ангажовање у Радним групама; предлаже и врши припреме за учешеће на међународним скуповима и семинарима о питањима истраживања као и усавршавање лица која се баве спровођењем истраживања; иницира израду прописа и подзаконских аката из области железничког саобраћаја и делокруга Сектора и израђује стручна мишљења о примени прописа из области железничког саобраћаја; иницира сарадњу са министарствима и органима надлежним за послове правосуђа, унутрашњих послова и одбране, са надлежним органима за истраживање несрећа других држава и приступање Европској мрежи тела за безбедносна истраживања; обавља и друге послове по налогу помоћника Главног истражитеља и Главног истражитеља – директора.

**Услови:** Стечено високо образовање из научне односно стручне области саобраћајно инжењерство или из научне односно стручне области машинско инжењерство на основним академским студијама у обиму од најмање 240 ЕСПБ бодова, мастер академским студијама, специјалистичким академским студијама, специјалистичким струковним студијама, односно на основним студијама у трајању од најмање четири године или специјалистичким студијама на факултету; положен државни стручни испит; најмање седам година радног искуства у струци, односно најмање седам година радног искуства у железничком саобраћају, као и потребне компетенције за рад на радном месту.

**3. Радно место за истраживање и анализу несрећа у железничком саобраћају – Сектор за истраживање несрећа у железничком саобраћају,** звање самостални саветник – 2 извршиоца.

**Опис посла:** Обавља послове истраживања и са њима повезане стручно оперативне послове укључујући прикупљање података, проучавање последица и израђивање анализа у вези са утврђивањем узрока несрећа возова и превенцијом несрећа у железничком саобраћају; припрема извештаје у вези са узроцима несрећа и извештаje о статусу сваког започетог поступка истраге; израђује студије, анализе и извештаје о утврђеним ризицима у железничком саобраћају на бази расположивих података из домаћих и међународних извора и стара се о формирању, евидентирању и ажурирању база података из надлежности Сектора; сарађује са надлежним органима за истраживање несрећа других држава и субјектима потписницима Споразума о сарадњи са Центром у поступку истраживања несрећа, са надлежним државним и судским органима приликом спровођење истраге ради утврђивања узрока несрећа возова; прати спровођење мера које су предузете по издатим безбедносним препорукама од стране Центра и обавештава надлежне органе о адекватности предузетих мера на одговарајући начин; предлаже и врши припреме за учешће на међународним скуповима и семинарима о питањима истраживања као и усавршавања лица која се баве спровођењем истраживања; прати стандарде, препоруке, домаће и међународне прописе из области безбедности железничког саобраћаја и израђује извештаје и обавља стручне послове у поступку хармонизације прописа са међународном регулативом; учествује у планирању материјално техничких-средстава и опреме за обављање послова истраживања несрећа у железничком саобраћају; обавља и друге послове по налогу помоћника Главног истражитеља и Главног истражитеља - директора.

**Услови:** Стечено високо образовање из научне односно стручне области саобраћајно инжењерство или из научне односно стручне области машинско инжењерство или из научне односно стручне области грађевинско инжењерство или из научне односно стручне области електротехничко и рачунарско инжењерство на основним академским студијама у обиму од најмање 240 ЕСПБ бодова, мастер академским студијама, специјалистичким академским студијама, специјалистичким струковним студијама, односно на основним студијама у трајању од најмање четири године или специјалистичким студијама на факултету; положен државни стручни испит; најмање пет година радног искуства у струци, односно најмање пет година радног искуства у железничком саобраћају, као и потребне компетенције за рад на радном месту.

**4. Радно место за подршку пословима истраживања несрећа у водном саобраћају – млађи саветник, Сектор за истраживање несрећа у водном саобраћају,**  звање млађи саветник – 1 извршилац.

**Опис посла:** Пружа стручну подршку у поступку истраживања и анализе узрока несрећа у водном саобраћају; прикупља податке, проучава последице и учествује у изради анализа за превенцију несрећа у водном саобраћају; прикупља и обрађује податке и информације неопходне за израду студија, анализа и извештаја о утврђеним ризицима у водном саобраћају; учествује у припреми службених саопштења о несрећама и сарађује са надлежним органима из области безбедности ради предузимања одговарајућих мера у области водног саобраћаја; пружа стручну подршку у поступку израде извештаја о процени стања безбедности водног саобраћаја и учествује у припреми предлога мера безбедности; пружа стручну подршку у поступку приступања Европској мрежи тела за безбедносна истраживања; учествује у праћењу спровођења мера које су предузете по издатим безбедносним препорукама од стране Центра; праћењу спровођења мера које су предузете као одговор на безбедносне препоруке које су упутили надлежни органи страних држава и ажурирању базе података; учествује у изради обавештења надлежним органима страних држава о предузетим безбедносним препорукама или о разлозима зашто оне неће бити предузете; обавља и друге послове по налогу помоћника Главног истражитеља и Главног истражитеља - директора.

**Услови:** Стечено високо образовање из научне односно стручне области саобраћајно инжењерство или из научне односно стручне области машинско инжењерство на основним академским студијама у обиму од најмање 240 ЕСПБ бодова, мастер академским студијама, специјалистичким академским студијама, специјалистичким струковним студијама, односно на основним студијама у трајању од најмање четири године или специјалистичким студијама на факултету; положен државни стручни испит; најмање једну годину радног искуства у струци, односно најмање једна година радног искуства у водном саобраћају, или најмање пет година радног стажа у државним органима, као и потребне компетенције за рад на радном месту.

**III Место рада:** Београд, Булевар Михајла Пупина 115Е

**IV Компетенције које се проверавају у изборном поступку:** Сагласно члану 9. Закона о државним службеницима, прописано је да су кандидатима при запошљавању у државни орган, под једнаким условима доступна сва радна места и да се избор кандидата врши на основу провере компетенција.

Изборни поступак спроводи се у више обавезних фаза и то следећим редоследом: провера општих функционалних компетенција, провера посебних функционалних компетенција, провера понашајних компетенција и интервју са комисијом.

У свакој фази изборног поступка врши се вредновање кандидата и само кандидат који испуни унапред одређено мерило за проверу одређене компетенције у једној фази изборног поступка може да учествује у провери следеће компетенције у истој или наредној фази.

1. **Провера општих функционалних компетенција:**
* „Организација и рад државних органа РС“ – провераваће се путем теста (писмено)
* „Дигитална писменост“ – провераваће се решавањем задатака (практичним радом на рачунару)
* „Пословна комуникација“ – провераваће се путем симулације (писмено)

Напомена: У погледу провере опште функционалне компетенције „Дигитална писменост“, ако поседујете важећи сертификат, потврду или други одговарајући доказ о познавању рада на рачунару, на траженом нивоу и желите да на основу њега будете ослобођени тестирања компетенције „Дигитална писменост“, неопходно је да уз пријавни образац (уредно и у потпуности попуњен у делу „Рад на рачунару“) доставите и тражени доказ у оригиналу или овереној фотокопији. Комисија ће на основу приложеног доказа донети одлуку да ли може или не може да прихвати доказ који сте приложили уместо тестовне провере.

Информације о материјалима за припрему кандидата за проверу општих функционалних компетенција могу се наћи на интернет презентацији Службе за управљање кадровима [www.suk.gov.rs](http://www.suk.gov.rs)

1. **Провера посебних функционалних компетенција:**

**Након пријема извештаја о резултатима провере општих функционалних компетенција, међу кандидатима који су испунили мерила за проверу општих функционалних компетенција врши се провера посебних функционалних компетенција, и то:**

**За радно место под бројем 1. :**

Посебна функционална компетенција у одређеној области рада - Стручно-оперативни послови (методе и технике опсервације, прикупљања и евидентирања података; методе и технике израде извештаја на основу одређених евиденција;) - провераваће се путем усмене симулације.

Посебна функционална компетенција за одређено радно место - Планска документа, прописи и акта из надлежности и организације органа (Закон о истраживању несрећа у ваздушном, железничком и водном саобраћају) - провераваће се путем усмене симулације.

Посебна функционална компетенција за одређено радно место – Прописи из делокруга радног места (Закон о ваздушном саобраћају, Анекс 13 Међународне организације за цивилно ваздухопловство) - провераваће се путем усмене симулације.

**Посебна функционална компетенција за одређено радно место – Страни језик (енглески језик Б1) – провераваће се писано путем теста на рачунару.**

Напомена: Ако учесник конкурса поседује важећи сертификат, потврду или други одговарајући доказ о знању страног језика, на траженом нивоу, и жели да на основу њега буде ослобођен тестирања компетенције знање страног језика, неопходно је да уз пријавни образац (уредно и у потпуности попуњен у делу \* Знање страних језика који су тражени конкурсом), достави и тражени доказ у оригиналу или овереној фотокопији.

**За радно место под бројем 2.:**

Посебна функционална компетенција у одређеној области рада - Стручно-оперативни послови (методе и технике опсервације, прикупљања и евидентирања података; технике обраде и израде прегледа података; методе анализе и закључивања о стању у области; методе и технике израде извештаја на основу одређених евиденција; технике израде општих, појединачних и других правних и осталих аката) - провераваће се путем усмене симулације.

Посебна функционална компетенција за одређено радно место - Планска документа, прописи и акта из надлежности и организације органа (Закон о истраживању несрећа у ваздушном, железничком и водном саобраћају) - провераваће се путем усмене симулације.

Посебна функционална компетенција за одређено радно место – Прописи из делокруга радног места (Закон о железници, Закон о безбедности у железничком саобраћају, Закон о интероперабилности железничког система, Директива 2004/49/ЕЗ Европског парламета и Савета (Директива о безбедности на железници) - провераваће се путем усмене симулације.

**За радно место под бројем 3.:**

Посебна функционална компетенција у одређеној области рада - Стручно-оперативни послови (методе и технике опсервације, прикупљања и евидентирања података; технике обраде и израде прегледа података; методе анализе и закључивања о стању у области; методе и технике израде извештаја на основу одређених евиденција; технике израде општих, појединачних и других правних и осталих аката) - провераваће се путем усмене симулације.

Посебна функционална компетенција за одређено радно место - Планска документа, прописи и акта из надлежности и организације органа (Закон о истраживању несрећа у ваздушном, железничком и водном саобраћају) - провераваће се путем усмене симулације.

Посебна функционална компетенција за одређено радно место – Прописи из делокруга радног места (Закон о железници, Закон о безбедности у железничком саобраћају, Закон о интероперабилности железничког система, Директива 2004/49/ЕЗ Европског парламета и Савета (Директива о безбедности на железници) - провераваће се путем усмене симулације.

**За радно место под бројем 4.:**

Посебна функционална компетенција у одређеној области рада - Стручно-оперативни послови (методе и технике опсервације, прикупљања и евидентирања података; технике обраде и израде прегледа података;) - провераваће се путем усмене симулације.

Посебна функционална компетенција за одређено радно место - Планска документа, прописи и акта из надлежности и организације органа (Закон о истраживању несрећа у ваздушном, железничком и водном саобраћају,) - провераваће се путем усмене симулације.

Посебна функционална компетенција за одређено радно место – Прописи из делокруга радног места (Закон о пловидби и лукама на унутрашњим водама,) - провераваће се путем усмене симулације.

Информације о материјалима за припрему кандидата за проверу посебних функционалних кометенција могу се наћи на интернет презентацији Центра за истраживање несрећа у саобраћају [www.cins.gov.rs](http://www.cins.gov.rs)

1. **Провера понашајних компетенција за сва радна места:**

Понашајне компетенције (управљање информацијама; управљање задацима и остваривање резултата; оријентација ка учењу и променама; изградња и одржавање професионалних односа; савесност, посвећеност и интегритет) – провераваће се путем психометријских тестова и интервјуа базираног на компетенцијама.

1. **Интервју са комисијом и вредновање кандидата:**

Процена мотивације за рад на радном месту и прихватање вредности државних органа провераваће се путем интервјуа са комисијом (усмено).

**V Рок за подношење пријава на јавни конкурс** је осам дана и почиње да тече наредног дана од дана објављивања у периодичном издању огласа Националне службе за запошљавање – листу„Послови“.

**VI Пријава на јавни конкурс** врши се на Обрасцу пријаве који је доступан на интернет презентацији Центра за истраживање несрећа у саобраћају (www.cins.gov.rs), интернет презентацији Службе за управљање кадровима ([www.suk.gov.rs](http://www.suk.gov.rs)) или у штампаној верзији на писарници Центра за истраживања несрећа у саобраћају, Београд, писарници на адреси Булевар Михајла Пупина 2 (источно крило Палате Србија).

Приликом предаје пријаве на јавни конкурс, пријава добија шифру под којом подносилац пријаве учествује у даљем изборном поступку.

Подносилац пријаве се обавештава о додељеној шифри у року од три дана од пријема пријаве, достављањем наведеног податка на начин који је у пријави назначио за доставу обавештења.

**VII Докази које прилажу кандидати** **који су успешно прошли фазе изборног поступка пре интервјуа са Конкурсном комисијом**: оригинал или оверена фотокопија дипломе којом се потврђује стручна спрема; оригинал или оверена фотокопија доказа о положеном државном стручном испиту за рад у државним органима (кандидати са положеним правосудним испитом уместо доказа о положеном државном стручном испиту, подносе доказ о положеном правосудном испиту);оригинал или оверена фотокопија доказа о радном искуству у струци (потврда, решење и други акти којима се доказује на којим пословима, у ком периоду и са којом стручном спремом је стечено радно искуство). Државни службеник који се пријављује на јавни конкурс, уместо уверења о држављанству и извода из матичне књиге рођених подноси решење о распоређивању или премештају на радно место у органу у коме ради или решење да је нераспоређен.

Сви докази прилажу се у оригиналу или фотокопији која је оверена код јавног бележника (изузетно у градовима и општинама у којима нису именовани јавни бележници, приложени докази могу бити оверени у основним судовима, судским јединицама, пријемним канцеларијама основних судова, односно општинским управама као поверени посао).

Као доказ се могу приложити и фотокопије докумената које су оверене пре 1. марта 2017. године у основним судовима, односно општинскоj управи.

Законом о општем управном поступку („Службени гласник РС“, бр. 18/16, 95/18- аутентично тумачење и 2/23 – Одлука УС) је, између осталог, прописано да су органи у обавези да по службеној дужности, када је то неопходно за одлучивање, у складу са законским роковима, бесплатно размењују, врше увид, обрађују и прибављају личне податке о чињеницама садржаним у службеним евиденцијама, осим ако странка изричито изјави да ће податке прибавити сама.

Документа о чињеницама о којима се води службена евиденција су: уверење о положеном државном стручном испиту за рад у државним органима, односно уверење о положеном правосудном испиту.

Потребно је да учесник конкурса у делу Изјава\*, у обрасцу пријаве, заокружи на који начин жели да се прибаве његови подаци из службених евиденција.

**VIII Рок за подношење доказа:** кандидати који су успешно прошли претходне фазе изборног поступка, пре интервјуа са Конкурсном комисијом позивају се да у року од пет радних дана од дана пријема обавештења доставе наведене доказе који се прилажу у конкурсном поступку.

Кандидати који не доставе наведене доказе који се прилажу у конкурсном поступку, односно који на основу достављених или прибављених доказа не испуњавају услове за запослење, писмено се обавештавају да су искључени из даљег изборног поступка. Докази се достављају на писарници на наведену адресу Центра за истраживање несрећа у саобраћају, Булевар Михајла Пупина 2 (источно крило Палате Србија), Београд.

**IX Датум и место провере компетенција кандидата у изборном поступку:**
Са кандидатима чије су пријаве благовремене, допуштене, разумљиве, потпуне и којe испуњавају услове предвиђене огласом о јавном конкурсу, на основу података наведених у обрасцу пријаве на конкурс, изборни поступак ће се спровести почев од 20. септембра 2025. године, о чему ће кандидати бити обавештени на бројеве телефона или електронске адресе које су навели у својим пријавама.

Провера општих функционалних, посебних функционалних и понашајних компетенција ће се обавити у Служби за управљање кадровима, у палати „Србија“, Нови Београд, Булевар Михајла Пупина бр. 2 (источно крило). Интервју са Конкурсном комисијом обавиће се у просторијама Центра за истраживање несрећа у саобраћају (Београд, Булевар Михајла Пупина 115Е) или у просторијама Службе за управљање кадровима (Нови Београд, Булевар Михајла Пупина бр. 2, источно крило). Учесници конкурса који су успешно прошли једну фазу изборног поступка обавештавају се од датуму, месту и времену спровођења наредне фазе изборног поступка на контакте (бројеве телефона или електронске адресе), које наведу у својим пријавама.

**X Општи услови за запослење: држављанство Републике Србије, да је учесник конкурса пунолетан, да учеснику конкурса раније није престајао радни однос у државном органу због теже повреде дужности из радног односа и да није осуђиван на казну затвора од најмање шест месеци.**

**XI Трајање радног односа: За сва радна места радни однос се заснива на неодређено време.**

**XII Лице које је задужено за давање обавештења: Јован Мамић, контакт телефон: 069/568-92-87.**

**XIII Адреса на коју се подноси попуњен образац пријаве за јавни конкурс:** Пријаве на конкурс шаљу се поштом или непосредно предају на писарницу Центра за истраживање несрећа у саобраћају, Београд на адреси Булевар Михајла Пупина 2 (источно крило Палате Србија), са назнаком „За јавни конкурс за попуњавање извршилачких радних места”.

**Напоменe:**Чланом 9. Закона о државним службеницима прописано је да су кандидатима при запошљавању у државни орган под једнаким условима доступна сва радна места и да се избор кандидата врши на основу провере компетенција. Кандидати који први пут заснивају радни однос у државном органу подлежу пробном раду од 6 месеци. Кандидати без положеног државног стручног испита примају се на рад под условом да тај испит положе до окончања пробног рада. Кандидати са положеним државним стручним испитом немају предност у изборном поступку у односу на кандидате без положеног државног стручног испита.

Неблаговремене, недопуштене, неразумљиве или непотпуне пријаве биће одбачене

решењем конкурсне комисије.

Јавни конкурс спроводи Конкурсна комисија коју је именовао директор - Главни истражитељ Центра за истраживање несрећа у саобраћају.

Овај конкурс се објављује на интернет презентацији и огласној табли Центра за истраживање несрећа у саобраћају, на интернет презентацији Службе за управљање кадровима, на порталу е-управе, на интернет презентацији и периодичном издању огласа Националне службе за запошљавање.

Сви изрази, појмови, именице, придеви и глаголи у овом огласу који су употребљени у мушком граматичком роду, односе се без дискриминације и на особе женског пола.

Број: 111-00-1/2024-04-7

У Београду, дана 21. августа 2025. године

 **Главни истражитељ**

 **проф. др Небојша Петровић**